১ ডিসেম্বর শুরু শীতকালীন অধিবেশন, SIR ইস্যুতে উত্তপ্ত হতে পারে সংসদ

ওয়েবডেস্ক- ২০২৫ বছরের শেষ মাস ডিসেম্বর থেকেই সংসদে শুরু হতে চলেছে শীতকালীন অধিবেশন (winter session Parliament 2025)। আগামীকাল ১ ডিসেম্বর থেকে শুরু হবে। চলবে ১৯ ডিসেম্বর পর্যন্ত। এর আগে আজ সর্বদলীয় বৈঠক (ALL Party Meeting) ডেকেছেন সংসদ বিষয়ক মন্ত্রী কিরণ রিজিজু (Kiren Rijiju)। সর্বদলীয় বৈঠকে উপস্থিত থাকবেন সংসদ বিষয়ক মন্ত্রী কিরেন রিজিজু এবং বিভিন্ন দলের নেতারা। রাজ্যসভা এবং লোকসভার শীতকালীন অধিবেশন যাতে নির্বিঘ্নে সম্পন্ন হয় সেই বিষয় আলোচনা হবে বৈঠকে। এর আগে আজ বিকেলে বিষয় উপদেষ্টা কমিটির বৈঠক রয়েছে। সেখানেও যোগ দেবেন বিভিন্ন রাজনৈতিক দলের প্রতিনিধিরা।

সংসদের অধিবেশনে কয়েকটি গুরুত্বপূর্ণ বিল পাস হওয়ার সম্ভাবনা রয়েছে। সেই তালিকায় আছে বিমা আইন সংশোধনী বিল, আণবিক শক্তি বিল ২০২৫, উচ্চশিক্ষা কমিশন বিল ২০২৫, জাতীয় সড়ক আইন সংশোধনী বিল প্রভৃতি।

আরও পড়ুন- যে কোনও সময় হতে পারে বড় ভূমিকম্প! নতুন ম্যাপে আতঙ্ক

তবে এসআইআর ইস্যুতে সংসদে বিরোধীরা সরব হতে পারেন। তৃণমূলের পক্ষ থেকে SIR নিয়ে আলোচনার সঙ্গে সঙ্গেই বকেয়ার দাবিও তোলা হবে বলে খবর। মোট ১৯ দিনের অধিবেশনে ১৫টি কর্মদিবস রয়েছে। সংসদে কী হবে, বিরোধীরা কি বিষয় নিয়ে সুর তুলবে, কত টা শান্তিপূর্ণভাবে শীতকালীন অধিবেশন চলবে, সেটাই এখন দেখার।

দেখুন আরও খবর-